《庐山诗二首》
宋代·陈瓘

庐山俯长江，秀色摩青天。
招提选胜地，好景相属连。
东林最幽旷，殿阁含飞烟。
馨香满天下，无如远公莲。
社客方散后，零落七百年。
之人远同调，绿绮非丝弦。
不可倾耳授，但许心相传。
迷津苦难渡，人以师为船。
法鼓忽雷震，此事非偶然。
何时穿蜡屐，问法浮云边。

作者简介：陈瓘（1057-1124年），字莹中，号了斋，沙县城西劝忠坊人。宋元丰二年（1079年）探花，授官湖州掌书记。 历任礼部贡院检点官、越州、温州通判、左司谏等职。 陈瓘为人谦和，不争财物，闲居矜庄自持，不苟言谈，通《易经陈瓘于书法，造诣亦颇深。真迹传世唯《仲冬严寒帖》。李纲曰：“了翁书法，不循古人格辙，自有一种风味。观其书，可以知气节之劲也。”邓肃曰：“开卷凛然，铜筋铁骨，洗空千古，侧眉之态，盖鲁公之后一人而已。”明陶宗仪曰：“精劲萧散，有《兰亭》典型”。由是观之，其书法出神入化，可谓高妙矣。